Stokeworth Xanədanlığı

**Stokeworth’lu Stokeworth Xanədanlığı,** Tac Torpaqlarından olan bir zadəgan evidir. Birbaşa King's Landing’ə bağlıdır. Onlar, paytaxtın şimalında yerləşən Stokeworth qalasında yaşayırlar. Onların gerbi, yaşıl fonda qızıl qədəh tutan ağ quzudur. Şüarları “Sədaqətli Olduğumuza görə Qürürluyuq”dur ("Proud to be Faithful").

## **Tarixi**

Aegon’un Fəthi zamanı, Vhagar qalanın damını yandırdıqdan sonra Stokeworth Visenya Targaryen’a təslim olmuşdu.

Lord Alyn Stokeworth, Aegon I Targaryen tərəfindən 34 AC-də Kral Əli təyin olunub. 35 AC-də Kral I Aegon Targaryen, Aegonfort’un sökülüb yerinə Red Keep’in tikilməsini Lord Alyn və Visenya Targaryen’a tapşırmşdı. Alyn, Kral I Aenys Targaryen’in zamanında da Kral Əli olaraq xidmətini davam etdirib və Qırmızı Harren’i tutmaq üçün Riverlands’ə etdiyi yürüşdə üsyançılar tərəfindən öldürülüb. Alyn’in intiqamını isə silahdarı Bernarr Brune alıb.

Krallıq, Kral I Maegor Targaryen’dən üz döndərib Şahzadə Jaeherys Targrayen’i dəstəkləyəndə, Lord Stokeworth kralın əmri ilə toplanan azsaylı lorlardan biri idi. Amma Maegor öz taxtında sirli bir şəkildə öldükdən sonra Lord Stokeworth öz qalasına qaçmışdı. Gənc Kral I Jaeherys Dragonstone’da olduğu müddətdə, onunla danışıqlar aparmağa gedən lordlardan biri də Lord Stokeworth idi. Jaeherys, krallıqda nüfuzunu  artırmaq üçün səfərlərə başlayarkən ilk səfərini 51 AC-də Stokeworth Qalasına etmişdi.

Alyn'in qızı Samantha Stokeworth, daima Şahzadə Rhaena Targaryen’a yoldaşlıq edirdi və 49 AC-də onun Fair Isle’da təşkil olunan Androw Farman’la toyunda iştirak etmişdi. Samantha 54 AC-də Dragonston’da qısqanc Androw tərəfindən zəhərlənən qadınlardan bir idi.

Lord Stokeworth, Əjdahaların Rəqsi başlayarkən, II Aegon Targaryen'in yerinə, onun rəqibi Şahzadə Rhaenyra Targaryen’a sadiq qaldığına görə həbs olunan Qara lordlardan biri idi. Ancaq, Lord Stokeworth Kral Ədalətinin qarşısına gətirilərkən Aegon’a sədaqət andı içmişdi. Nəticədə, Ser Criston Cole, Stokeworth qalasına yürüş edib, onların sadiqliyinin sübutu olaraq qoşunlarını öz qoşunlarına qatmağı tələb etmişdi. King’s Landing, Rhaenyra'ya məğlub olarkən, Lord Stokeworth yenidən Rhaenyraya sədaqət andı içməyə cəhd eləsə də, Rhaenyra satqınlığa görə onun boynunu vurdurmuşdu. Şahzadə Daemon Targaryen, Lord Stokeworth’un yaşı daha az olan oğlu olmasına baxmayaraq, qızının varis olmasını və hətta Ağ Ulf’un sədaqətini mükafatlandırmaq üçün onunla evləndirilməsini təklif etmişdi. Amma Rhaenyra Lord Corlys Velaryon'un məsləhətinə əsaslanıb, Lord Stokeworth'un oğlunun varis olmasına icazə vermişdi. Rhaenyra, Dragonpit’ə Hücumdan sonra paytaxtdan qaçarkən, Lord Stokeworth’un qala kapitanı, bir gecəlik qonaqpərvərliyini ondan əsirgəməmişdi. II Aegon, yenidən taxta oturarkən, cavan Lord Stokeworth zəncirlərə bağlı şəkildə hüzuruna gətirdib, tabe olmasını tələb elədi və onu ancaq girov verib fidyə ödədikdən sonra sərbəst buraxdı. Stokeworth, Rosby və Hayford’dan yığılmış ordu, Kingsroad Döyüşündə Lord Borros Baratheon’u tərk eləmişdi. Amma bir müddət sonra Stokeworth’lar III Aegon Targaryen’ın tərəfini tutduğunu açıqladılar.

Kraliça Jaehaera Targaryen’in, ölümündən sonra səkkiz yaşı olan Leydi Falena Stokeworth, III Aegon üçün ideal namizəd sayılırdı. Amma Falena, Qız Günü Mal-Qara Şousundan (Maiden's Day Cattle Show) qabaq, pilləkənlərdən yıxıldı və ayağını sındırdı. 149 AC-də Falena, Şahzadə Aegon’un ilk məşuqəsi oldu. İki il sonra o, Şahzadə Aegon’un yatağında tapıldıqdan sonra, Harrenhal’ın təzə lordu olacaq Ser Lucas Lothston’la evləndirildi. Bundan sonrakı iki il ərzində Şahzadə Aegon Harrenhal’a tez-tez səfərlər etdi.

Kral I Baelor Targaryen, 171 AC-də öldükdən sonra Leydi Maia Stokeworth, əmisi Kral II Viserys Targeryan’in taxtı ələ keçirmək üçün Lütfkar Baelor’u zəhərlədiyi fikrini irəli sürdü.

193 AC-də Lord Stokeworth, Pennytree'li Ser Arlan tərəfindən King's Landing'də əlbəyaxa döyüşdə məğlub edilmişdi. 209 AC-də Ser Samwell Stokeworth, Ashford Meadow turnirində iştirak etmişdi. Lord Brynden Rivers, İkinci Blackfyre üsyanını yatırmaq üçün Whitewalls'a yürüş edəndə, Stokeworth Xanədanlığı onunla birlikdə yürüş etmişdi.

Manly Stokeworth, King's Landing’in Şəhər Mühafizəsinin Komandiri idi. Ölümündən sonra yerinə Janos Slynt keçmişdi.

## **Son Hadisələr**

### ***Taxt Oyunları (A Game of Thrones)***

Littlefinger kimi tanınan Lord Petyr Baelish, tez-tez Lady Tanda Stokeworth və qızları ilə nahar etməyə dəvət olunur. Littlefinger, Leydi Tanda’nın onu Lollys Stokeworth ilə evləndirə biləcəyinə ümid edir. Littlefinger, Kral Robert Baratheon'un ölümündən dərhal sonra, Lannisterləri hakimiyyətdən kənarlaşdırmaq üçün Tandanın Lord Eddard Stark’a mümkün bir müttəfiq olacağını düşünür.

### ***Kralların Qarşıdurması (A Clash of Kings)***

Tyrion Lannister, King's Landing’ə gəldikdən sonra, Leydi Tanda onu Lollys ilə evləndirmək ümidilə bir neçə ziyafətə dəvət edir. Myrcella Baratheon’un, Dorne’a yola düşdüyü gün King’s Landing’də baş verən iğtişaşlarda, Lollys yəhərindən yıxılıb geridə qalır. Təxminən əlli nəfər tərəfindən təcavüz edildikdən sonra hamilə qalan Lollys şəhərdə çılpaq gəzərkən tapılır.

Blackwater döyüşündən bir gün öncə, Falyse Stokeworth bir dəstə əsgərlə Stokeworth qalasından paytaxta gəlir. Stokeworth’lar bütün döyüş boyu Maegor’s Holdfast’də qalıırlar.

### ***Qılıncların Fırtınası (A Storm of Swords)***

Leydi Tanda, Lollys'i Tyrion üçün mümkün bir həyat yoldaşı olaraq Lord Tywin Lannister'ə təkilf edir. Tanda, Kral I Joffrey Baratheon’a toy hədiyyəsi olaraq bir cüt dəri çəkmə verir. Joffrey toyunda boğularaq ölərkən, Tanda Red Keep’dən qaçır.

Cəngavər olduqdan sonra Blackwater'li Ser Bronn, Lollys’lə evlənməyi qəbul edir.

### ***Qarğaların Ziyafəti (A Feast for Crows)***

Falyse’in, Lollys'ın oğluna Tywin adını vermə təklifini Cersei Lannister rədd etdikdən sonra, Bronn oğlana Tyrion adını verir və bu Lannister’lərə itaətsizlik kimi hesab edilir. Lord Gyles Rosby öldükdən sonra, Falyse’yə görə Rosby torpaqları Stokeworth’a qatılacaqdı, çünki Leydi Tanda, Lord Gyles’in ikinci arvadının bibisi idi və Falyse’in özü onun üçüncü bibisiqızı idi.

Atdan yıxıldıqdan sonra Leydi Tandanın çanaq sümüyü sınır. Bronn’un Tyrion’u gizli bir şəkildə dəstəkləməyindən qorxan Cersei onu aradan götürmək üçün Falyse və əri Ser Balman Byrch'in köməyini istəyir. Amma plan istədikləri şəkildə getmir; Bronn Ser Balman’ı qaba bir şəkildə öldürür və Falyse’ə qalanı tərk etməyi əmr edir. Falyse, artıq özünə “Stokeworth Lordu” deyən Bronnun əlindən Stokeworth’u geri alması üçün Cersei’yə yalvarır. Amma Cersei bundan imtina edir və planlarının uğursuzluğa uğramasının mövqeyinə xələl gətirəcəyindən qorxaraq, Falyse’ni eksperimentlərində istifadə etmək üçün Qyburn’a verir. Leydi Tanda öldükdən sonra Lollys, Stokeworth Leydisi, Bronn isə Stokeworth Lordu olur.

### ***Əjdahalarla Rəqs (A Dance with Dragons)***

Lady Falyse, Qyburn təcrübələrinin qurbanı olaraq, qara hücrələrdə fəryad edərək ölür.

## **Üçüncü əsrin sonunda Stakeworth Xanədanlığı**

Buz və Atəşin Nəğməsində (A Song of Ice and Fire’də) təsvir olunan hadisələr zamanı görünən Stakewoth’lar:

* Leydi Tanda Stokeworth,  Stokeworth Leydisi, yaşlı qadın. Atından yıxıldıqdan sonra qırılan çanaq sümüyü ölümünə səbəb olub.

1. Leydi Falyse Stokeworth, onun ən böyük qızı və varisi. Uzun illər öncə evlənsə də, uşağı olmayıb. Qara hücrələrdə fəryad edərək ölüb.

1. Ser Balman Byrch, Falyse'in əri. Arvadına yox, bakirələrə üstünlük verərək, arvadından qaçdığı deyilirdi. Bir dueldə Ser Bronn tərəfindən öldürülüb.

1. Lady  Lollys Stokeworth,onun ikinci qızı və Stokeworth’un indiki Leydisi. Yaşı otuzdan çoxdur və ağıldankəmdir.

1. Blackwater'li Ser  Bronn, Lollys'in əri, Stokeworth’un indiki Lordu.

1. Tyrion Tanner, yüz atalı, Lollys'in təcavüzdən olan oğlu və yeganə varisi.

### **Xidmətçiləri**

* Ustad Frenken, Leydi Tanda'nın həkimi.
* Shae, Lollys’in qulluqçusu kimi xidmət edən düşərgə təqibçisi. Tyrion Lannister tərəfindən boğularaq öldürülüb.

## **Tarixi Üzvlər**

* Lord  Alyn Stokeworth, Kral I Aegon Targaryen’in hakimiyyətinin son, Kral I Aenys Targaryen’in hakimiyyətinin ilk illərində Kral Əli.

1. Samantha Stokeworth, Lord Alyn'in qızı, Şahzadə  Rhaena Targaryen’ın rəfiqəsi.

* Lord Stokeworth, Kral I Maegor Targaryen’in son tərəfdarlarından biri.  Kral I Jaehaerys Targaryen’i 51 AC-dəki ilk səfərində qonaq edib.
* Lord Stokeworth, Əjdahaların Rəqsi zamanındakı Stokeworth Lordu, Rhaenyra Targaryen tərəfindən edam edilib.

1. Onun qızı, böyük övladıdır.
2. Onun oğlu, kiçik övladıdır, ondan sonra Stokeworth Lordu olub.

* Leydi  Falena Stokeworth, IV Aegon Targaryen'in ilk məşuqəsi. Sonda, Lord Lucas Lothston’la evlənib.
* Leydi  Maia Stokeworth, II  Viserys  Targaryen’in, I Baelor Targaryen’i zəhərləməsi ilə bağlı şayiələri başladıb.
* Lord Stokeworth, 193 AC-də Pennytree'li Ser Arlan tərəfindən King's Landing'də əlbəyaxa döyüşdə məğlub edilib.
* Ser  Samwell Stokeworth, cəngavər, Ashford Meadow turnirində iştirak edib.
* Manly Stokeworth, King's Landing’in Şəhər Mühafizəsinin əvvəlki komandiri.

## **İstinadlar**

Bu səhifə A Wiki of Ice and Fire səhifəsindəki məlumatlardan istifadə edir.

**Crownlands'in Evləri**
 Torpaqlı Cəngavərlər
 Narrow Sea Evləri
 Cracklaw Point Evləri
 Sürgün edilmiş Evlər
 Dağılmış Evlər

Kateqoriya:Stokeworth Xanədanlığı
Kateqoriya:Zadəgan Evləri
Kateqoriya:Crownlands'in Evləri